
Caput 1. 


De Mongolorum expeditione facta in 
Poloniam ac Silesiam usque ad castri Legnicensis 
obsidionem. 


li capitibus, quae antecedunt, jam demonstravimus, Petam 
vel Paidar Kiovia capta et incensa Poloniam esse ingressum, 
Batum vero imperatorem cum maxima multitudine militum 
in Ungariam, Caidanum autem in Transsylvaniam proces- 
sisse: breviter quoque explicavimus, quae exercitus uterque 
et in Ungaria et in Transsylvania gesserit. Sub finem 
mensis Decembris anni 1240 Peta urbem Lublinensem 
expugnavit et Vislicia frigoribus congelata superata, urbem 
Sandomiriensem XIII die mensis Februarii anni 1241 
(die cinerum) cepit terramque crudeliter vastavit.') Progres- 
sus in laeva Visliciae ora Cracoviam pervenit, unde dux 
Boleslaus V, dictus Pudicus, cum Kunegundi uxore, Belae 
Ungarorum regis filia, et Grimislava matre in claustrum 
Cisterciensium Vellegrad, in Moravia situm confugit.*) 


1) Boguphali episcopi chronica. ,Qui die Cinerum civitatem 
et terram Sandomiriensem vastaverunt, nulli sexui vel aetati parcen- 
tes; et postmodum per Visliviam Cracoviam pervenerunt vastantes.“ 

2) Dubravii episcopi Olomucensis: Historia Regni Bohemi- 
ae, de rebus memoria dignis etc. Ed. princ. 1552. liber XVI. p. 99: 
„abducta itaque matre et uxore, Cracoviaque civibus vacua relicta, 
quisque enim sibi illum locum, qui tutior esse videbatur, quaerebat, 
ipse in Moraviam ad coenobium Velegradense confugit“ 

Quo tempore Mongoli Cracoviam pervenerint satis 
certe non constat, videntur vero ibi fine Februari vel initio 
Martis mensis anni 1241 advenisse. Hoc loco Dlugossi 
relatio commemorabilis est, inducentis Mongolos XIII die 
mensis Februarii Cracoviam vastantes et incendentes: errat 
enim et commutat Sandomiriam deletam cum Cracovia diruta. 
Ceterum ille has res describens multos incidit in errores : 
refert enim Polonos a Mongolis XVIII die mensis Martii 
esse superatos apud Chmielik, hostesque deinde Cracoviam 
processisse atque ibi XIII die mensis Februarii advenisse. 
Ad res melius intelligendas citamus scriptoris verba: VII 
p. 674: „Tartari autem post cladem apud Chmielik patratam 
Cracoviam in die Cinerum perveniunt et eam vacuam homi- 
nibus insenderunt.“p.672.....,, in Chmielik villa prope Schid- 
low oppidum sita, concurrunt, et nihil Tartarorum multitu- 
dine, quam ab exploratoribus cognoverant et oculis ipsi 
praeviderant, deterriti, feria secunda in crastino Dominicae 
Judica, alias XV. Cal. Aprilis in solis exortu cum Tartaris 
congrediuntur.“ Non dubitamus quin Dlugossius annales 
inspiciens capituli Cracoviensis, ') referentes Cracovia capte 
milites cum Mongolis arma conseruisse, illorumque relatio- 
nem comparans cum Boguphali loco demonstranti, Sendo- 
miriam XIII die Februarii captam esse, res commutaverit 
atque ita ad talem errorem pertinentem ad temporum ordinem 
seductus sit. Pro certo igitur est habendum, Cracoviam initio 
mensis Martii anni 1241 a Mongolis incensam maximamque 
incolarum partem interfectam arcisque praesidium, quod 
primum se recepisset, deinde vero hostibus obviam 1isset, ut 
praeda eos spoliaret, superatum esse. 

Cracovia relicta Peta exercitum suum divisit in partes 
duas,?) ut impediret quominus duces Polonici vires suas 


1) Monum. Germ. XIX. 


2) Huillard-Bréholles: historia diplomativa p. 1148 epistola 
Friderici Il imperatorisHenrico III Britanniae regi missa. „Nam una 
per Pructenos (? Rutheros). transmissa et in grediente Poloniam, 

cum ducibus Silesiacis conjungerent: ipse igitur cum exer- 
citus sui majore parte septentriones versus abut et pervas- 
tavit Syradiam, Cujaviam et Lancitiam, regiones inter 
Viadrum inferiorem et Visliciam sitas. Haec sola illius 
exercitus Mongolici facta usque ad pugnam Walstatiensem 
memoriae tradidit Boguphalus, singulas res non persecutus. 
Altera vero exercitus pars occidentalem plagam versus ad 
Viadrum progressa prope ad Opol armis decrevit contra 
Boleslai Opoliensis et W ladislai Sandomiriensis ducum copias: 
fugati duces ad Henricum II Vratislaviae Silesiaeque ducem 
abierunt et postea in pugna Walstatiensi exercitui Henrici 
pugnantes interfuerunt. Devicto exercitu Silesiaco apud Opol 
Mongoli angustiis in finibus Silesiae Bohemiaeque prope ad 
Glatziam sitis appropinquaverunt ; a Wenceslao vero jam antea 
angustiae prasidiis munitae erant, qua re Mongoli irrito ut 
decederent sunt coacti. 


Converterunt igitur iter et pergressi plagas Münster- 
bergenses et Henrichovienses, claustrum Henrichoviense in- 
cenderunt. Autor enim ,,libri fundationis claustri St. Mariae 
virginis in Henrichow* p. 51 haec facit verba: „suprascripto 
privilegio a domino duce Heinrico a paganis interfecto huic 
claustro donato, postmodum transactis non plene unius 
anni diebus intraverunt maledicti pagani provinciam istam, 
per quos licet multa sint acta lamentis et lacrimis digna, 
in plaga tamen generali est claustrum illud in cynerem et 


Princeps et dux terrae illius ab eorum insequenti exterminio cecide- 
runt, et dein tota fuit per illos illa regio devastata. Secunda, Bohe- 
mie fines in gressa est, et aggressa substitit, Rege illius terrae cum 
suis conatibus viriliter occurrente. "Tertia percurrit Hungariam Aus- 
triae finibus vicinandam ...... Datum Faventiae III Julii anno 
1241. „In recessu post deditionem Faventiae.“ 


Matthaeus Paris Monachi Albanensis Angli. ,Historia Major. 
Additamenta p. 1129 Epistola Jordani, Ordinis fratrum Minorum, ' 
Vicarii provinciae Bohemiae et Poloniae ante IX diem Maji mensis 
anno 1241 conscripta.“ . . . . de tertia vero, quae in Boemia dici- 
tur, gressus est rex in occursum, cum innumerabil multitudine exer- 
citus ... .* 

favillam totaliter redactum.“ Mongoli igitur, quum a prae- 
sidio a finibus Bohemiae repulsi essent, Legniciam versus 
abierunt, postquam claustrum Henrichoviense deleverunt. 


Caput II. 


Castri Legnicensis obsidio et pugna in Walstatt 
commissa. 


In epistola') Wenceslai Bohemiae regis haec verba 
inveniuntur: ,Ducem etiam jamdictum in castro Ligentze 
obsederunt, quod vix distat duodecim milliari a Gubin*, qui 
locus certam expromit sententiam, castrum Legnicense cum 
duce obsessum esse a Mongolis. 

Quod vero castrum a Petae exercitu non esse oppu- 
gnatum plane apparet et hoc loco invenitur illa Mongolici 
exercitus pars, quam in Silesia superiore dimicantem atque 
ab angustiis Bohemiae redeuntem claustrumque Henricho- 
viense vastantem fecimus. Erant autem illae Henrici ducis 
copiae majores quam quae a tam parva manu obsessae 
teneri possent omnes enim aequales scriptores confirmant, 
exercitum Silesiacum plus triginta milia habuisse. Omissa 
igitur castil irrita obsidione haec Mongolici exercitus pars 
abiit Petaeque exercitui ex Polonia septemtrionali in Sile- 
siam in feriorem procedenti se conjunxit. 

A nuntiis igitur de adventu Petae monitus et obsidione 
in qua modo fuerat edoctus, Henricus dux, ne ab exercitu 
tanto denuo et majore cum periculo?) oppugnaretur, con- 
silium hostibus obviam eundi cepit. 


1) Hormeyer, goldene Chronik p. 66. 


2) cfr. „Geschichte der Missionsreisen nach der Mongolei wahrend des 
13. und 14. Jahrhunderts“ von Dr. Ph. H. Kuelb. e. V. p. 121. 
Uebersetzung des Reiseberichtes von Johannes de Plano-Carpini. „Im 
Allgemeinen sehen es die Tartaren bei weitem lieber, wenn sich die 
Bewohner eines von ihnen angegriffenen Landes in die Stádte und 
Burgen einschliessen, als wenn sie im offenen Felde mit ihnen kámpfen, 

Hoc igitur est, quod dux, quamvis Wenceslaus, Bohe- 
morum rex, haud nimis abesset, auxilio non exspectato, 
hostes sit adortus. Mongolos omnino maluisse pugnare 
contra hostes urbibus atque arcibus inclusos, quam in proe- 
lis contra acies instructas, Joannes de Plano-Carpini est 
testis. Egressus igitur Henricus castro urbeque Legni- 
censi cum exercitu in campo a Nissa flumine inundato, qui 
nune dicitur Walstatiensis, aciem instruxit. 

Priusquam ad pugnae relationem accedimus, agendum 
est de numero et institutionibus tam christiani quam Mon- 
golici exercitus. Jam Februario mense Henricus perniciem 
sibi imminere ratus, quam maximas collegit copias, quibus 
accesserunt majoris Poloniae milites, qui ex proeliis ibi 
. eum Mongolis consertis effugerant. His omnibus sese con- 
junxerant Boleslai et Wladislai ducum milites, qui jam 
antea prope ad Opol cum Mongolis armis decreverant. 
Auxilium quoque tulit Henrico duci Poppo de Hosterna,!) 
magister Prussiae, pro fide christiana pugnaturus. Quod 
attinet ad illos Dlugossii quingentos aurifossores, nullum 
de iis aeqnalium exstat testimonium. 

Diploma Silesiacum?), quod citamus, nihil aliud nisi 
Silesiacarum urbium in pugna dimicasse incolas docet: ne- 
que nimis aberrabimus a veritate profitentes, illos pedites 
levis armaturae.in exercitu christiano fuisse. Duces inve- 


und sie pflegen zu sagen, diese Leute seien ihre im Stalle einge- 
sperrten Ferkel, welche sie nur zu bewachen brauchen. . . . .* 
Confer quoque Friderici II imperatoris mandata spectantia ad dis- 
ciplinam militarem in exercitibus contra Mongolos pugnaturis haben- 
dam. Huillard-Bréholles p. 1125. 


1) Schirrmacher Geschichte Friedrich II. IV. p. 361. 


2) Urkundensammlung zur Geschichte der Stádte und der Einführung 

und Verbreitung deutscher Colonisten und Rechte in Schlesien und 
der Oberlausitz. ed. G. A. Tzschoppe und G. A. Stenzel. Hamburg 
1832 p. 278. 
„Nach deme Herzogen Heinriche mit dem Barte wart sin Sun, Her- 
zoge Heinrich Here und was daran zwei Jar. In deme dritten Jaren 
wart he und Her Thomas der Voit und manic Bidermann irslagen 
von den Heiden,“ 

niuntur Henricus Pius Silesiae, Poloniae et Cravoviae dux, 
Boleslaus Opoliensis et Wladislaus Sandomiriensis duces, 
Poppo de Hosterna, Boleslaus dictus, Szepowa, Dipoldi 
Marchionis Moraviae filius et permulti Silesiae nobiles, 
quorum nomina commemoramus: Nostiz, Zedlitz, Glaubitz, 
Kottwitz, Lastwitz, Pogrell, Busewoi, Radeck, Rheinbaben, 
Tschammer, Brauchitsch; Wierbna, Rothkirch. 

Omnes scriptores una voce edicunt, Henrici exercitum 
plus triginta vel quadraginta milia non habuisse, et hoc pro- 
babile videtur, quod ilo tempore Silesia et Polonia inco- 
lis frequentes non erant et quod clade demum accepta a 
Polonis apud Chmielik et a ducibus apud Opol magna mili- 
tum multitudo in silvas et in loca abscondita secesserit. 
Exericitus Henrici constabat, ut erat mos medii aevi ex 
equitibus gravis armaturae, pedites, qui sine dubio Mon- 
golorum turmas haud levi detrimento affecissent, perpauci 
erant, quod oppidani tantum tali modo in acie pugnare 
solebant. Poloni vero, ducis nobiliumque servi in numero 
equitatus levis armaturae habebantur, 

Plane diversoes a Christianorum exercitu Mongolorum 
copiae et militari erant disciplina et numero et armis. Jam 
per quadraginta annos militia functi omnium et in Asia et 
in Europa hostium victores exstiterunt. Hac conscientia 
fretus Mongolorum exercitus persuasum habuit, nullum 
populum timori nominis sui posse resistere. Accedit 
quod vere insignes erant eorum institutiones militares"): 
imperabat decem militibus decurio, centum centurio et deni 
centuriones praefecto erant subdit. Decem turmas Tug 
nominabant, decemque Tug efficiebant Toman. | Omnes 
hae tanti exercitus partes diligentissime praefectorum obse- 
quio tenebantur, cujusque erat Mongoli mortem despernere, 
suoque discedere loco maximum habebatur crimen, mortis- 


1) Kuelb c. V p. 94. D'Ohosson: Histoire des Mongols depuis 
Tschinzuiz-chan jusqu'á Timour Baj ou Tamerlan. livre II chp. III. 
p. 122. | 

que erat reus, qui tali modo violaret militarem disciplinam. 
Dubitare in aggrediendo non minus quam fugere ex proelio 
crimen erat capitale, quo gravius nihil habebatur. Equi 
erant statura parvi et humiles, sed agiles celeresque et ad 
labores tolerandos aptissimi, equites strenui atque fortes. 
Militum corpora tegebantur bovinis coriis, insutis laminis 
firmioribns; arma gestabant arcum, clavas aéneas et sagittas, 
quarum usu inter omnes erant insignes.') Eo autem tempore, 
quo hae res in discrimine erant, plurimi Mongolorum ar- 
maturis christianorum, qui in proeliis interfecti erant, ele- 
gantius et firmius erant exornati. In aggressu nubes quasi 
sagittarum emittebant, procedebant et refugiebant dolose, 
ut hostes in insidias abducerent; ut manus vero consererent 
et gladiis strictis pugnarent haud facile impellebantur.?) 
Gentes subactas in prima acie semper collocabant et 
retrocedentess expugna ipsi interficiebant, quum vero res in 
discrimine essent, hostesque victoriam se esse reportaturos 
crederent, acies subsidiaria, Mongoli ipsi, robur copiarum, 
in mediam pugnam se immisit victoriamque, quam pro certo 
hostes jam habebant, pugna acerrima, ut redimerent, omnes 
intendebant vires. Urbes munitas earumque castra circum 
dabant vallis undique et continuo vexabant machinis — 
quassafis autem muris novis semper et integris agminibus 
impetus faciebant et defensores impediebant, quominus sese 
reficerent. Si autem hoc modo urbem expugnare non po- 
terant circa urbem castra ponebant munita, in quibus perma- 
nebant donec praesidium fame cogatur, ut deditionem faciat. 
Mongolos autem semper pugnis discrimen fecisse acie hac 


1) D'Ohsson p. 207: „Ils se garantissaient le corps par des armu- 
res du cuir. L’are était leur arme principale.“ Pauthier: Le livre 
de Marco Polo. e. 59 p. 192:* Leurs armes sont arc et pilet et 
espées et maies, mais des arcs s'aident plus que d'autre chose; 
car ils sont trop bons archies, les meilleurs que l'en sache ou monde.“ 


1) Pauthier: Le livre de Marco Polo p. 192: „quant il viennent 
à la bataile contre les ennemis il les vainquent en cest maniere; 
car il n'ont pointe de honte à fouir et en fuiant se tournent et 
traient de leur arc moult bien à leur animis . . . . , .^ 

subsidiaria, iterum Joannes de Plano — Carpini est auctor. 
Perlustratis igitur utriusque exercitus et disciplina militari 
institutionibusque et numero, convertimus nos ad ipsam 
relationem pugnae, quae in loco, qui dicitur Walstat, est 
commissa. 

De universis et singulis rebus in hac pugna gestis omnino 
nihil satis certi memoriae proditum est totaque Dlugossii 
relatio, quam omnes fere posteriores scriptores secuti sunt 
veritate prorsus caret indigetque, nec quidquam a scriptore 
aequali proditum invenitur, quod pro testimonio dicat. 
Nihil enim aliud constat, ut jam antea commemoravimus, 
nisi pugnam IX die mensis Aprilis anni 1241 in loco haud 
procul a Legnicia sito commissam esse, et Henricum II Pium 
ducem mortem occubuisse simul cum maxima militum nobi- 
liumque suorum parte. 

Quod attinet ad illas a Dlugossio descriptas machinas, 
quarum mirabili atque horribili imagine atque effectu Henrici 
exercitum victorem perturbatum et fugatum esse ille alluci- 
natur, quasque Knoblich') rursus in honorem est adducturus, 
credimus Mongolos talibus machinis, quales commemorat 
Dlugossius in pugna ad Legniciam commissa, non esse usos. 
Knoblich enim injuste nititur in loco?) Joannis de Plano — 
Carpini citato; nam illo modo intelligitur Joannem Presby- 
terum fecisse imagines cupreas, quibus contra Mongolos 
pugnaret, Nescimus igitur quo jure concludi possit, quod 
Joannes Presbyter contra Mongolos machinis ad hominum 
imagines instar in proelio usus sit, Mongolos quoque in 
pugna Walstatiensi similes adhibuisse. Fere incredibile 
deinde est, non futurum fuisse, ut rumor cladis et fugae 


—— 


1) Leben der heiligen Hedwig. 


2) IV tom. Recueil de la société de Géographie. p. 655. . .. et cum 
ad locum praelii pervenissent, istos equos unum juxta alium praemis- 
serunt, viri autem, qui erant in predictis imaginibus et cum follibus 
fortiter sufflaverunt, unde factum est, quod sex igne graeco homines 
comburebantur et equi, et ex fumo aer est demigratus.* Dr. G. 
Oppert. ,Der Presbyter Johannes in Sage und Geschichte. 

exercitus christiani tam terribilibus machinis effectae per totam 
Germaniam, quam celerrime pervulgaretur, omnino vero nihil 
tale a quolibet illius temporis scriptore relatum invenire 
potuimus. Utcunque res se habet, Wenceslaus rex, qui, ut 
epistola ejus docet, haud nimis procul loco proelii commissi 
aberat, a perfugis tam terribilem nuntium acceperit necesse 
est, quamquam in epistolis) ejus nullum hujus rei vesti- 
gium exstat.  Consentimus plane cum alicujus scriptoris 
dicto contendentis, semper fuisse devicti cladem acceptam 
aliqua tegere excusatione.?) | 
Quantus fuerit numerus interfectorum non satis apparet : 
referunt?) enim fratres Praedicatores et Minores decem mi- 
lia cum Henrico esse interfecta, abbas*) vero monasterii ali- 
eujus Ungarici, qui Mongolorum incursionem Viennam effu- 
gerat, quadraginta occubuisse milia, narrat, qui vero nume- 
rus major est, quam qui credi possit; videtur scriptor sum- 
mam totius exercitus commutasse cum interfectorum numero. 
Chronica Lunebergensia?) Henricum cum triginta milibus 
mortem ocubuisse tradunt. Ex omnibus etsi variis relatis 
elucet, exercitum fortiter pugnasse majoremque ejus partem, 
cum duce pro patria et Christi fide obiisse mortem. Quot- 
cunque christiani in pugna Walstatiensi mortem occubuerunt, 
Mongoli quoque haud parvo detrimento fuerunt afflicti; nam 
equites Henrici ducis et arma gestabant meliora et arma- 
turis firmiores sagittis existebant. Hostes igitur, quamquam 


1) Schannat: Vindemiae Literariae. p. 204. Huillard - Bréholles: 
Historia Diplomatica p. 1215. Hormayer: goldene Chronik. Ab- 
theilung II p. 66. i 

2) D'Ohsson livre II c. III p. 127: „C’est ainsi dans tous les temps 
que les vaincus ont voulu sauver leur honneur.“ 


5) Matthaeus Paris. Additamenta p. 1130. 

4) ibidem. 

5) Eccard I p. 140. sequ.: ,Do stridde mit in de Hertoge, Heinric 
van Polenen, unde ward geslagen, unde mer dan drittich dusend 


Volkes mit eme, ane de binnen deme Lande geslagen wurden Wi 
funde Kindere.* 

victores, tot hominum suorum morte perterriti ultra proce- 
dere dubitaverunt et Vratislaviam versus abierunt. 


Tertio autem die post pugnam St. Hedwigis cum Anna 
nuru Crozna, quo eas Henricus dux, priusquam pugnaretur, 
dimiserat, locum poelii commissi adiit. Frustra vero et 
mater et conjux dilecti filii corpus investigaverunt; nam 
quum hostes interfecto caput detruncassent a cervicibus 
et omne vestimentum ei exuissent, Hedwigis et Anna, ut 
tradunt, Henricum modo ex sexto sinistri pedis digito agno- 
verunt. Caput vero detruncatum Mongoli sagittae infixum 
deportaverunt.') Corpus autem illius fortissimi viri Vra- 
tislaviam est deductum et in monasterio St. Jacobi nuper 
condito est sepultum, comites vero Virbnanienses et Boles- 
laus Depoltic in claustro Lubensi humati sunt. Ceterorum 
vero reliquiae in loco proeli, qui deinde Walstat nomina- 
batur, terrae sunt conditae et insuper ecclesia est aedificata. 


Caput III. 


De Vratislavia a Mongolis diruta 
alque arce obsessa. 


Duae inveniuntur opiniones ad Vratislaviam deletam 
spectantes: alteri enim scriptores referunt, urbem ante 
pugnam apud Legniciam commissam ab arcis praesidio in- 
flammatam esse, alteri vero, urbem a Mongolis, et quidem 
etiam ante pugnam, incensam esse, nos vero credimus, 
Vratislaviam a Mongolis post pugnam Legnicensem dirutam 
esse. Quo autem melius nostram defendamus sententiam 


1) Chronik des Pulkava. Dobner III. Di Tutschkronik von Behem- 
lant. Dalimil. ed. Venceslav Hanka. Stuttgart 1859. 

locos citamus hac de re existentes, eosque inter se compa- 
rantes, demonstrabimus, nostram sententiam consentire cum 
fonte fide dignissimo. 


Rogerius c XX p. 267: ,Peta rex per Poloniam 
dirigens gressus suos, uno ab ipso de ducibus Poloniae inter- 
fecto et destructa Vratislavia civitate nobilissima, 
et strage facta mirabili ac in terrem ducis Moraviae, 
aliis ducibus praestare sibi auxilium nequeuntibus, simili 
crudelitate pervadens, ad Portam Hungariae festinavit.* 


Dalimilis chronica: ,darnoch komen si mit iren her 
for Olmuncz dy tatrer 
vnd virderbtin an der stunt 
von Behem dez Konigizsun. 
di tatrer kartin wider 
silegtinsich vorbretslabsider 
hendrich broda gink gein in 
wundirlich virdarb sin schin 
do trugin dy tatrer 
sin houbt of einen sper.“ 


Annales Silesiaci Compilati: Cives vero Wratis 
lavienses, audito quod pagani appropinquarent omnes fu- 
gerunt de civitate, custodes vero castri descendentes in 
civitatem, victualia, que remanserant et alias res plurimas 
acceperunt et in castrum detulerunt ac civitatem accen- 
derunt. Postea autem feria secunda post octavam pasche 
V Idus Aprilis Tartari in Legnicz proficiscuntur. . . . . “ 


Vita S. Ceslai: „Beatus Ceslaus natione Polonus etc. 
Hic circa annum Domini MCCXVI cum Tartarorum rabie 
Polonia et Silesia devastarentur, existens in castro inclitae 
civitatis Vratislaviensis, cum aliis Christi fidelibus orationibus 
suis Civitatem ab eorum insania potenter defendit. Ipso 
nempe orante, globus igneus super caput ejus apparuit; 

quo perterritae Tartarorum legiones fugae praesidia assump- 
serunt et abeuntes Civitatem intactam reliquerunt.“ 


Dlugossius p. 676: „Frater Czeslaus ordinis Prae- 
dicatorum natione Polonus et monasterrii S. Adalberti in 
Vratislavia primus Prior, qui et ipse in castrum Vratis- 
laviense cum fratribus sui ordinis et aliis Christi fidelibus 
confugerat, oratione cum lachrymis ad Deum effusa obsi- 
dionem depulit. Eo si quidem in oratione persistente, 
columna ignea de coelo diminitus super caput ejus descendit 
et universum territorium atque locum civitatis Vratislavien- 
sis stupendo atque inennarabili fulgore illustravit. Quo 
prodigio Tartarorum pectora adeo in pavorem et stuporem 
conversa sunt, ut obsidione soluta fugerent magis 
quam discederent. 


Cureus in Annal. Silesiacis.') ,Vratislaviam de- 
lati sunt Tartari, sperantes ex ea Urbe quam esse caput in 
Silesia didicerant, uberem praedam. Sed cum Urbs ea 
aetate nondum valeret robore militari et parum esset munita, 
cives res suas in Arcem comportaverant, ipsi vero disces- 
serant, deinde praesidiarii tecta, ne eis frueretur 
hostis, inflammaverant. Tartari decepti spe sua insti- 
tuunt terribilem oppugnationem Arcis. Sed manifeste ibi 
conspecta est praesentia Dei defendentis aliquas Ecclesie 
reliquias. Tartari enim perterriti sunt flammis ex coelo 
cadentibus et late inter ordines ipsorum discursantibus et 
ita precibus piorum ab Arce sicut olim Attila ab urbe 
Aurelia in Gallia fulgoribus et tonitru rejecti sunt.* 


Primum si quaeritur, qui locorum fide sit dignissimus, 
jam antea quidem universe disseruimus, restat vero ut de 
singulis nonnulla in medium proferamus. Nulli omnium 
locorum, quos citavimus, major tribuenda est fides, quam 
Rogerii, licet scriptor verbis suis repugnet opinioni, quae 


1) Acta Sanctorum Julii XVI. tomus IV. 

de Vratislavia incensa atque arce oppugnata pervulgata est. 
Verba enim ,uno ab ipso (sc. Peta) de ducibus Poloniae 
interfecto et destructa Vratislavia civitate nobilissima et 
strage facta mirabih* sine ullo dubio demonstrant, urbem 
post Henrici ducis mortem, itaque post pugnam Legnicen- 
sem a Mongolis esse dirutam. Parvi est momenti, quod 
Dalimilis relatio obloquitur verbis Rogerii; nam jam antea 
demonstravimus, Dalimilis narrationem praesertim hoc in 
loco nonnullis obstructam esse erroribus; et scriptor pugnam 
Legnicensem post victoriam apud Olmucz a Jaroslao de 
Sternberg de Mongolis reportatam faciens non minus errat 
quam inducens Vratislaviam obsessam ante pugnam apud 
Legnicz commissam.  Perlustrantibus nobis ceteros locos 
haud dubium esse potest quin inter sese magna sint simili- 
tudine et credimus, Dlugossium historiam suam conscriben- 
tem in annalibus Silesiacis, quos autores compilatos appel- 
lavere, innixum esse; Curreus deinde sequitur Dlugossium 
indignus quoque, qui observetur. 


Quod attinet ad vitam St. Ceslai, editor in actis 
sanctorum ipse confessus est, illam fide non plane dignam 
esse. Vere igitur modo repugnantes Rogerii et annalium 
Silesiacorum relationes sunt examinandae et facere non 
possumus quin dicamus, Rogerium multo praeferendum esse 
annalibus; nam si decernendum est inter relationes diversa 
in medium proferentes, semper aequalium relata magis fide 
digna videntur, exceptis utique iis, quae plane a veritate 
abhorrent, quod vero convicium Rogerio nunquam est 
faciendum. 


Plurimi scriptores posterioris temporis, qui de hac re 
retulerunt sine delectu Dlugossium secuti contendunt, Vra- 
tislaviam et ante pugnam Walstatiensem et ab arcis prae- 
sidio esse devastatam, ita scripsit Stenzel, historiae Silesiacae 
peritissimus vir, quem quoque nuper Knoblich in vita sua 
St. Hedwigis sequitur. Jam prius vero Roepell in historia 


2 


18 


Poloniae? non modo pronunciavit probabile non videri, 
quod Mongoli ex Silesia inferiore Vratislaviam contenderint, 
sed notum facit, magis credi posse, Mongolos post pugnam 
in Walstat commissam Vratislaviam delevisse. Quod deni- 
que attinet ad oppugnationem arcis Vratislaviensis per 
Mongolos factam scriptores aequales, licet nihil comme- 
morent, tamen tantum abest, ut eam plane denegemus, ut 
immo probabilem habeamus. 


Breviter nunc complectimur res: Mongoli, postquam 
ipsi in pugna haud parvo detrimento victoriam réportaverunt, 
interfecti ducis caput detruncatum hastae superinfixerunt et 
Vratislaviam perrexerunt, quam urbem civibus interfectis 
incenderunt exceptis nonnullis aedibus lapideis, quarum 
nonnullae in literis publicis anno 1243 datis commemorantur. 


Timentes autem, ne in Viadri fluminis locis humilibus 
a Wenceslai exercitu opprimerentur, et arcis oppugnatione 
omissa in Viadri fluminis laeva ora meridiem versus iter 
flexerunt et prope ad Ottmachaw quatuordecim dies castra 
habuerunt, unde initio?) Maji mensis Moraviam ingressi sunt. 
False igitur dicuntur Mongoli timore Wenceslai regis per- 
moti Silesia egressi esse, nam exercitus timidus non spatium 
quatuordecim dierum commoratur dum hostes in propin- 
quo sunt. Hac deinde re intelligitur, Wenceslaum aut 
occasionem hostium aggrediendorum praetermisisse aut ei 
jactabundum consilium Mongolos delendi omnino non infu- 
isse, Hujus tam memorabilis rei explicandae petimus 
veniam. 


1) p. 470. 


2) cfr. 1$ 1 Nr, VI. „et ante Ascensionem Domini Moraviam intra- 
verunt. 

Caput IV. 


Wenceslaus, Bohemiae rex, quomodo 
et ante et post proelium in Walstat commissum 
se gesserit. 


Cur Mongoli Ungaria superata et Henrici exercitu 
devicto non ultra occidentem versus processerint, a scriptoribus 
varie explicatur. Si praeclarus Germanicus scriptor") glo- 
riam Mongolorum a Germaniae portis rejectorum Friderico 
vindicat Austriae duci, nobis hac de re nihil amplius est 
referendum, si vero Palacky contendit, praesertim W enceslai 
regis consiliis et rebus gestis esse factum, ut Mongoli Ger- 
maniam aliasque terras non invasissent Ungariaque exces- 
sissent, haec sententia nobis probabilis non videtur. 


Palacky nimio amore populi sui inflammatus contendit, 
Mongolos, quod Wenceslaus haud procul loco proelii affuerit, 
pedes retulisse, quae vero illius sententia non est accipienda 
atque in explicando nostro judicio duabus utimur Wenceslai 
epistolis, quarum tres nobis restant: duae priores summi sunt 
momenti, tertia vero ad rem nihil refert. Prima ex epistola,?) 
quam rex statim, postquam certior de pugna ab Henrico 
duce commissa factus est, conscripsit, quanto timore Mongo- 
lorum occupatus fuerit, satis intelligi potest. Hanc vero 
epistolam Palacky non novisse aut consilio neglexisse videtur. 
Sequitur deinde epistola, quam Wenceslaus sub medium 
mensem Majum dedit, qua rex arrogantius quam verius ipse 
laudem suae virtutis praedicat. Primam epistolam eo tempore 
quum Wenceslaus conscripsit nondum de Henrici morte 
certior erat factus, neque id egit, ut obviam iret, sed his 


1) Friedrich v. Raumer. Geschichte der Hohenstaufen und 
Babenberger. Schwamm el, Zeitschrift für die Osterreich. Gymnasien 
Achter Iahrgang. Wien 1857. p. 165—695. 


2) Hormayer goldene Chronik. Abtheil. II. p. 66. 


3) Schammat Vindemiae Literariae p. 204. 
9 * 

ipsis verbis „ipsorum adventum volumus exspectare “ 
docet, se cum exercitu in finibus Bohemiae exspectatu- 
rum esse, donec hostes adveniant. Addit deinde rex, 
timere se, ne ab hostibus opprimatur, quum ab amicis auxi- 
lia sibi non mittantur: ut breviter igitur dicamus, tantum 
aberat, ut rex hostes adoriri vellet, ut tanto cladis timore 
esset perculsus, quantus fortiter aggressurum ducem vix 
deceat. Verba deinde ,quod vix distat duodecim miliari 
a Gubin* demonstrant, epistolam a Wenceslao in loco, qui 
dicitur Guben, esse conscriptam. Autor Silesiacus') in opere 
nuper edito sententiam in medium protuht, Wenceslaum, 
quum audivisset, Henricum ducem esse devictum, statim 
usque ad Guben pedes retulisse; hoc vero lauream, qua 
Wenceslaum hac in re dignum omnino judicare non possu- 
mus, miserabilius deformaret, contendimus autem nos, ex 
Wenceslai verbis ,in terminos terre nostre convocatis mili- 
tibus, ipsorum adventum exspectare volumus,“ recte con- 
cludi posse, regem ultra Gubin progressum non fuisse quum 
illam componeret epistolam. 


Secundae Wenceslai literae docent, regem cum magno 
exercitu hostes quominus ultra procederent, impedivisse, 
plura immo Wenceslaus ipse narrat, se simul cum Henrico 
duce Mongolis obviam ire in mente habuisse: quum vero 
ile suo non exspectato auxilio pugnam imisset, consilium 
hostes postridie aggrediendi se cepisse, quo vero audito 
illos statim fugisse. Hoc significant Wenceslai verba, quae 
si vera essent, foret, ut Henricus non modo audaciae, sed 
etiam temeritatis coargui posset. Jam antea vero demon- 
stravimus, qua de causa Henricum hostes aggredi opportu- 
erit. Repugnat vero haec secunda regis epistola plane illi, 
quam jam commemoravimus et comparantibus nobis alteram 
cum altera haud difficile erit intellectu, regem veritate 


A 


1) Schirrmacher IV. Nachtráge zur Mongolenschlacht. 

neglecta laudem ut sibi colligeret et vituperationem, quod 
ducem Henricum destituisset, effugeret, tales composuisse 
literas. 

Ceterum quum Wenceslaus ante pugnam in Walstat 
commissam ad Guben cum exercitu staret, postridie pugnam 
usque ad castrum Legnicense vel ultra procedere et manus 
conserere cum hostibus omnino non poterat. False quoque 
rex dicit, Grubin a castro Ligentzi duodecim milliaria abesse; 
id quod timorem et perturbationem tum in castris Wenceslai 
regis provulgatam explicat. Quo modo etiam illae tam 
miserae preces et timor, ne ab amicis relictus devincatur, 
consentiant cum fiducia, quam Wenceslaus prae se fert 
altera in epistola, intelligere non possumus omnibus a nobis 
in medium prolatis plane constat, Wenceslaum, etsi antea 
consilium pugnae cum hostibus committendae habuerit, 
tamen clade, qua Henricus afflictus est, cognita, hostes 
adorri neque voluisse neque potuisse. Ad hane nostram 
sententiam comprobandam testimonium episcopi aequalis!) 
afferimus, qua elucet, quo modo homines illius temporis de 
Wenceslai regis et consilüs et rebus gestis dijudicaverint. 
Docet enim nos ille episcopalis epistola, regem Mongolis 
obviam eundi cepisse consilium, Belae vero regis auctoritate 
commotum, ne mortis periculum subiret, neve clade accepta 
dehonestaretur, recessisse. Aequales non nimis confisos 
esse regis armis rebusque gerendis porro ex literis intelhgi 
potest, quas Henricus Longathuringiae Comes, Palatinus 
Saxonum,?) Brabantiae misit principi ac duci. Refert enim 
ille Henricus, consanguineum suum W enceslaum a se auxilium 
acriter petiisse atque pro certo habet, circiter octavas Paschae 
Mongolos Bohemiam esse ingressuros, et si auxilium 
Wenceslao non suo tempore feratur, fore, ut tota regis terra 
crudeliter devastetur. Accedit denique testimonium anna- 


1) Hormayer Abth. II. p. 70. 
2) Matthaeus Paris p. 496. 

lium Silesiacorum compilatorum, ') quibus elucet, Mongolos 
post pugnam Legnicensem et Vratislaviam dirutam apud 
Ottmachaw quatuordecim dies in castris commoratos esse: 
ubi terrarum igitur Wenceslao jactabundo, si consilium 
omnino Mongolos aggrediendi ei infuisset, melior occasio 
erat exspectanda? Nusquam autem legimus, regem eos ibi 
adortum esse et hoe loco rex, contendens, Mongolos se 
timentes Silesia exiisse, repellitur; nam hostes fugitivi et 
tali timore, quali eos fuisse rex contendit, perculsi, quatuor- 
decim dies in terra hostili non commorantur. 

Si quaeritur, cur Datus Ungaria superata et Henrico 
duce devicto atque interfecto in terras occidentem versus non 
ultra processerit, nihil satis constat, quod scriptores aequales 
de hae re aut nihil?) aut nihil dignum, quod crederetur, 
memoriae tradiderunt; pro certo vero est habendum, Mon- 
golos non Wenceslai Bohemiae regi timore commotos abiisse 
et veri simile est, Batum, postquam in Ungaria, Polonia et 
Silesia permulti interfecti sunt Mongoli eorumque vires 
debihores, quam quibus terrae occidentales superari possent, 
visae sunt, certiorem factum de Octao imperatore in Asia 
defuncto, exercitum suum quam celerrime abduxisse. 
Accedit, quod Germania et aliae occidentis terrae montium 
praesidio firmatae sunt, neque talis planities, qualis inde ab 
Scythia usque ad Carpathos montes tendit, Mongolicis 
equitibus area patebat. 


1) Pertz: Monumenta Germaniae XIX. 


?) Continuatio Garstensis: Monum. Germ. XI ad. a. 1241 
»Tartaris propriae voluntatis motu sive Dominos disponente retroversis. 
Annales Schefftl ibidem: „Sed qualiter a finibus christianorum 
recesserint, ipse solus deus arbiter novit.* 

Caput V. 

Literae, quae his temporibus lucem afferunt, perpaucae 
inveniuntur et variae sunt tam auctoritate quam fide scrip- 
toribus tribuenda. Dividi igitur possunt et in epistolas 
aequalium et annalistas et chronistas et scriptores posteriores. 
Quod omnes hujus temporis chronistae et annalistae monachi 
vel sacerdotes erant, quibus curae summopere erat, descri- 
bere res, claustra atque ecclesias spectantes, aut res publicas 
plane praetereunt silentio aut brevius ennarrant, unde fac- 
tum est, ut de his tam praeclare gestis, quae commemora- 
vimus, perpauca memoria digna relata essent. Quo fide 
dignius describeremus Mongolorum expeditionem in Silesiam 
factam, omnia hujus temporis literaria testimonia summa 
cura perlustrata ordinavimus et secundum tempora, quibus 
autores scripserunt et secundum loca, in quibus vixerunt, 
et indagavimus intentiones quibus, permoti scripserint autores. 


$ I. 
Literae aequalium. 


Epistola Juliani Praedicatoris Ungarici.') 


Licet ille consripserit epistolam suam adhuc ante incursionem 
Mongolorum in terras Europae occidentales factam, tamen 
ea ideo est momenti, quod autor ipse permigravit maximam 
Asiae occidentalis partem, et quod ipse vidit pugnas in 
Russia a Russis contra Mongolos commissas. Simul enim 
cum tribus comitibus Ordinis sui, pecuniis Belae regis in- 
structus, dimissus erat anno 1237, ut populares Ungarorum, 
qui in Asia relicti esse dicebantur, inquireret. Julianus, 
sociis morte privatus, ad Wolgam et Kamam fluvios habi- 
tantes populares invenit, qui eadem ut Ungari utebantur 
lingua. Quum vero Mongolorum adventus immineret, 
domum abiit, ut suos de imminenti certiores redderet periculo. 


1) Hormeyer goldene Chronik von Hohenschwangau. Abtheilung II 
p. 67. 

Cujus autem reditus ita tardatus est, ut hostium militarem 
disciplinam in Russia conspiceret atque intelligeret. Autor 
epistolae diem, quo composita est, non adscripsit, apparet 
vero, eam sub finem anni 1237 vel sub in itium anni 1238 
regi Belae esse missam, quam qui, ut Julianus ipse refert, 
Aquilejae Patriarchae dedit, a quo cum episcopo Brixiensi 
et comite Tirolensi est communicata. Quod attinet ad fidem 
scriptori habendam, nobis est profitendum, omnia in me- 
dium prolata plane fide digna esse neque ab aliorum aequa- 
lium relatione abhorrere. Intentio scriptoris plane apparet: 
studet populos christiani nominis ex imminenti periculo ad 
fortem et animosam pugnam incitare. Oportet nos modo 
eos epistolae locos referre, qui ad militarem Mongolorum 
disciplinam. respiciunt: 

„Verum ut de bello vobis significarem, dicitur quod 
longius jaciunt, quam alie consueverint naciones. In prima 
congressione belli, ut dicitur, non sagittant, sed quasi pluere 
sagittas videntur. Gladius et lanceis minus apti dicuntur 
ad bellum. Taliter autem cunneum ordinant,') quod decem 
hominibus unus Tartar preest, iterum centum hominibus 
unus centurio .......... De multitudine autem ipsius 
exercitus vobis aliquid non scribimus quod omnium regno- 
rum, que obtinent, milites ad pugnam aptos compellunt ante 
se proeliari.“ ..... 


Epistola Wenceslai Bohemiae regis.?) 


ad principes missa, qua, ut auxilium sibi ferant, petit. 
Quia vero antea accuratius de epistolis Wenceslai 
quaesivimus, quomodo rex et ante et post pugnam Wal- 


1) Le Livre de Marco Polo ed. M. G. Pauthier. Paris 1865. 
p. 97: „Celui qui était le chef de 10000 cut le titre de Wén-hou; 
celui qui était le chef de 1000 cut le titre de Thián-hou; celui qui 
était le chef de 100 cut le titre de Pé-hou.“ 


2) Hormeyer goldene Chronik, Abthl. II p. 66. cfr. II $ 5. 

statiensem se gesserit, hunc modo locum adscribimus, 
qui ad tempus, quo epistola composita sit, respicit. 
Verbis enim: ,et ipsum cum multis occisis penitus 
devicerunt* plane apparet, regem de morte Henrici 
II Silesiae ducis tum, quum nuntius acceptae cladis allatus 
est, nondum certiorem esse factum. Hoc efficitur, ut rex, 
qui a loco proeli commissi haud procul aberat, statim 
post nuntium cladis, id est adhuc IX die mensis Aprilis has 
conscripserit literas. | 

„Notum esse volumus omnibus fidedelibus; quod Tar- 
tari omnem Poloniam preoccupaverunt et nulli tam sent 
quam juveni, quin eum occiderent pepercerunt, et dux 
Polonorum sororius noster cum ipsis conflictum hàbuit et 
ipsum cum multis occisis penitus devicerunt et jam terre 
nostre fines invaserunt. Quod nos cavere volentes in ter- 
minos tere nostre convocatis militibus nostris, ipsorum ad- 
ventum volumus exspectare. . . . . . Ducem etiam jam 
dictum in castro Ligentze obsederunt, quod distat vix: duo- 
decim miliari a Gubin.“ 


Epistola Wenceslai regis.") 


Hae regis literae plane nobis veritate abhorrere videntur 
et modo scriptae, ut laudem Wenceslaus sibi colligat ac 
vituperationem quod ducem Henricum deseruerit effugiat. 
Quando sit scripta verba indicant: ,et sic, ut predictum. est 


in terram nostram Moraviam diverterunt^; nam Jordanus. 


commemoravit, Mongolos ante IX. diem mensis Maji Mora- 
viam esse ingressos, quo efficitur, ut: rex epistolam. post. 
illum composuerit diem. False igitur Schannat eam citat, 
sub anno 1242. 


1) Schannat: Vindemiae Literarise. Fulda sud Leipzig 1723. p. 
204. cfc. II $ 5. 

irritum reciderent et recidiva negocii, graviora nobis et 
imperio iterata pericula remanerent ...... Tuam igitur 
industriam exhortamur quatenus interim, cum tuarum co- 
natu vinum, dilecto filio nostro Conrado, in Romanorum 
regem electo, potenter assurgas, ad reprimendos impetus 
adversariorum communium et ingressus: ut eis non liceat 
campum liberum invenire, donec nos cum potentia maxima 
ad eorum confusionem ultimam veniemus . . ,. . .“ 


Epistola") Friederici II imperatoris Henrico III Britanniae 
regi missa. 


Memorabiles hae literae quod in iis omnia continentur, 
quae ad imperatorem de Mongolis sunt delata. Describit 
autor et institutiones hostium militares et mores et rationem 
pugnandi et consilia commemorat, quibus permoti Mongoli 
dicebantur progredi contra Europae nationes. Data est 
epistola III die mensis Julii anni 1241 post expugnationem 
Faventiae. 


+ + e+. Homines parvae ac brevis staturae sunt, 
quantum ad longitudinem , sed solidi, lati et propaginati, 
rigidi ac fortes et animosi, ad nutum sui Ducis ad quae- 
libet ambigua proruentes: vultus amplos, aspectus torovs, 
clamores horribiles habent, cordibus consonantes: cruda 
gestant coria, bovina, asinina, vel equina insutis laminis: 
ferreis, pro armis muniuntur, quibushactenus usi sunt. Sed- 
quod. non sine suspiriis dicere possumus jamjam de victorum. 
spolus Christianorum armis decentioribus elegantius muni- 
untur. ut proprils armis, irato Deo, turpius et anxius tru- 
cidaremur. Insuper equis melioribus. instaurantur, epulis. 
lautioribus refiviuntur, vestibus pulchrioribus adornantur 

- + ++ «+ dicti Tartari, quibus vitae prodigis, arcus arma. 


1) Huillard-Bréholles p. 1148 et Mattheus Paris p. 496. 

magis sunt familiaria, cum lanceis missilibus et sagittis, 
quarum usus apud eos et continuus et fortius aliis exercita 
habent brachia, ipsos penitus dissipatos devicerunt. Et quos 
fuga non eruit cruentatus eorum gladius interemit . . . .. 
Nam una per Pructenos (?Ruthenos) transmissa et ingrediente 
Poloniam, Princeps et dux terrae illius ab eorum insequenti 
ex terminio ceciderunt, et dein tota fuit per eos illa regio 
devastata. Secunda, Bohemiae fines ingressa est, et aggressa 
substitit, Rege illius terrae cum suis conatibus viriliter 
oecurrente. Tertia percurrit Hungariam Austriae finibus 
vicinandam . ..... Datum Faventiae III Juli. In 
recessu post deditionem Faventiae.“ 


Epistola") Germanicorum fratrum Ordinis Praedicatorumct 
Minorum ad confratres eorundem Ordinum. 
in plagis occidentalibus. 


Quo viciniores monachi locis, in quibus tum Mongoli 
erant, eo certior notitia rerum, quae acciderant, eo vero 
major terror, quo Mongoli omnes impleverunt populos et 
eo accuratius sunt examinandae relationes, quas memoriae 
tradiderunt. Omnia autem, quae referunt monachi hac in 
epistola consentiunt ita cum ceterorum aequalium narratione, 
ut non sit, cur dubitemus quin relata sint vera. Quo loco 
sit conscripta epistola non apparet, sed quando sit data 
elucet ex verbis „in festo St. Jacobi nunc instanti.“ Illud 
enim festum anno 124] celebratum est XXV die mensis 
Juli, quo efficitur, ut literae paulo ante illum diem sint 
scriptae; memorabilis porro locus, quo monachi explicant, 
Mongolos Poloniam ante festos dies Paschales, scilicet ante 
XXXI diem mensis Martii esse ingressos. 

+... + + „Haec autem quae vobis scribfmus, esse sciatis 
verissima: utinam tamen falsa. "Viri robusti sunt, bellirosi, 


1) Matthaeus Paris. Additamenta p. 1130, 


VH. 

multi numero et satis bene armati; plurimas terras vasta- 
verunt. Inter quas socatis Russiam in magna parte vas- 
tatam Kioviam civitatem et castrum, quod erat ibi, destruc- 
tum est multis interfectis. Narraverunt nobis profugi de 
terra illa, in Saxonia praecipue, quod terram illam cum 
castris triginta et duabus machinis impugna- 
verunt. Et Ruscenos impugnaverunt viginti annis. Jsto 
autem anno venientes ante Pascha in Poloniam, bonas ci- 
vitates plurimis interfectis obtinuerant: Quibus cum occur- 
reret Dux Henricus Poloniae, cum exercitu suo, ipsum, et 
ut dicitur fere decem mille de suis occiderunt. Pro- 
cedentes de Polonia, fines Theutoniae attigerunt; deinde 
declinantes in Moraviam et illam bonam terram vastantes; 
alii exercitui venienti per Hungariam occurrerunt; et prae- 
valentes, dicuntur modo potissimam partem Hungariae, ex- 
pulso Rege, possidere . ..... Rex Theutonicorum et 
filius Imperatoris in festo St. Jacobi nunc instanti, cum 
maxima militia proponunt proficisci contra eos: et quamvis 
dicantar Tartari multi, sunt cum eorum, exercitu pessimi 
Christiani et Comani, quos Theutonice Valvem') appella- 
mus. Convenerant autem in Civitate Merseburg: ibi audi- 
verunt quod Rex Hungariae scripserat Regi Bohemiae, 
quod viribus receptis et maximo exercitu congregato, occur- 
rere voluisset. Sed non praesumpsit propter fortitudinem - 
Tartarorum, sed tamen dixit se velle in aliquem locum 
munitum’ justa mare cedere. Valete.“ 


1) cfr. Lueneburger Chronik. 


VITA. 


—— 


. Natts sum Athanasius Kopietz die XXXI mensis 
Augusti XLIII h. s. Strehlenae, quod est oppidum Silesiae, 
matre e gente Ender, patre Joanne magistro et chori rectore 
ecclesiae parochialis Suidnicensis. Fidem profiteor catholi- 
cam. Primis literarum elementis imbutus gymnasium Suid- 
nicense adii et deinde Octobri anni XLIV h. s. cum testi- 
monio maturitatis dimissus in universitate Literaria Viadrina 
a Viro Ill. Roemer, qui tum fasces tenuit academicos, civi- 
bus adscriptus sum et nomen dedi apud Vir. Ill. Roepell, 
illo tempore pro decano res gerentem. Deinde per novem 
semestria studiis historicis, philologicis, philosophicis operam 
navavi Scholis interfui Vir. Ill. Bernays, Braniss, Haase, 
. Herz, Junkmann, Neumann, Roepell, Rossbach, Rueckert. 
Aliquantum temporis regii historici seminarii sodalis fui. 

THESES. 
I. Jus Romanum nihil profuisse contendo gentibus ad 
excolendam libertatem, quin etiam nocuisse. - 
IL Aurera bulla, a Carolo IV data, plurimum ad N 
lendam imperäforiam potestatem valuit. 


IIL. Carolum V et mente et ingenio militari et sapiens’ 
dia summum sui saeculi fuisse imperatorem. eR de conté... 
derm. — | | . MES c 

IV. Mongolorum exercitus omnes sul saga gentes 
praesertim institutionibus militaribus superasse, defendo. : 

